गृहस्थाश्रम म्हणल्यार सगळ्या समाजाचो आदार. गृहस्थाश्रम फुडार घडयतात. गृहस्थाश्रमाची व्हडविकाय सगळ्यांनी सांगल्या. "धन्यो गृहस्थाश्रमः" म्हणल्यार हो गृहस्थाश्रम धन्य आसा. पूण, ही धन्यता सहज मेळना. ती यत्नांतल्यान साध्य करपाची आसता, कश्टांतल्यान साध्य जाता. गृहस्थाश्रमांत घोव- बायलो निरोगी जाय तशेंच तांचें मनय निरोगी जाय. घोव बायलेन एकामेकां कडेन निश्ठेन वागपाक जाय. जे लग्नाचे विधीन घोव बायलेचें नातें निर्माण केलां ते लग्न विधींतले कांय कांय मंत्र खुबूच सुंदर आसात.
 विवाहसुक्तांत व्हंकलेक अघोरचक्षु आनी शिवा, सुमना आनी तेजस्वी, वीरप्रसु आनी श्रध्दाळू अशी विशेशणां लायल्यांत. अघोरचक्षु हें विशेशण व्हंकल आनी न्हवरो दोगांनीय लक्षांत दवरपा सारकें आसा. एकामेकांची नदर प्रेमळ आसुंदी. भयानक, क्रूर आसची न्ही. लग्न म्हणल्यार कितें वयल्या वयर लग्न न्ही. काळजाचें लग्न, मनांतलें लग्न, व्हंकलेन न्हवर्याक माळ घालप, न्हवर्यान व्हंकलेक माळ घालप म्हणल्यार एकामेकांची निर्मळ अशीं काळजां एकामेकांक अर्पण करप असो हाचो अर्थ आसा. अग्नी भोंवतणी सात पावलां चलप म्हळ्यार जन्माचे जन्म बरोबर चलप, एकामेकांक सहकार्य करप, घोव बायल सुखांत आनी दुखांत सदांच बरोबर आसतलीं, बरोबर चलतलीं, बरोबर पडटलीं, तांच्या भोंवतणी सूत गुंठलायतात. घोवा बायलेची जीण आतां एकठांयच विणपाची. आतां वेगळेंपण कांयच ना.
 मूळ लेखकः साने गुरुजी,
खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 